آمریکا‌نین پرزیدنتی دونالد ترامپ اؤزونه قارشی عزل پروسه سی‌نین آچیلماسی حالیندا بازارلارین داغیلاجاغینی ساووندو.
دونالد ترامپ مقامیندا چتین گون‌لر کئچیریر.
کئچمیش وکیلی مایکل کوئن ین محکمه‌دکی اعتراف‌لاری‌نین سونرا آزاد سس‌لری یوکسلمه‌یه باشلادی. جمهوریتچی‌لره یاخین فاکس نیوز-ا  اؤزل موصاحیبه وئرن آمریکا پرزیدنتی پروسه سی قیمتلندیریب.
عزل پروسه سی‌نین باشلاماسی وضعیتینده بازارلارین داغیلاجاغینی ساوونان ترامپ، "موکمّل ایشلر آپاران بیرینی نئجه عزل ائده بیلیرسیز آنلامیرام" دئدی. دونالد ترامپ، "عزل ائدیلدیغیم زامان بازارلارین داغیلاجاغینی حساب ائدیرم. هر کسین چوخ دا یوخسول‌لاشا‌جاق فیکیرینده‌یم" دئدی.
ساوجیلارلار امکداشلیغا گئدن کوئن، ترامپین علاقه‌سی اولدوغو ادعا ائدیلن ایکی قادینا اؤدمه ائده‌رک سئچیم کامپانیا‌لاری‌نین مالیلشدیریلمه‌سی ایله باغلی قانون‌لاری یوخ سایدیعینی اعتراف ائدیب.
ترامپ ایسه کوئن ی آز جزا آلماق اوچون حیکایه لر اویدورماقلا گوناهلاندیردی.
آمریکا پرزیدنتی، ایکی قادینا اؤدمگی شخصی ثروتین‌دن ائتدیگینی، کامپانیا پولو ایستیفاده ائتمدیگینی دئییب. بونون سئچیم کامپانیاسی پوزونتوسو اولمادیغینی ساووندو.
ترامپ، اونا قارشی "جادی اووو" آپاریلارکن اوّلکی آمریکا پرزیدنتی باراک اوبامانین کامپانیا پوزونتولاری‌نا گؤز یومدوغونو ادعا ائدیب.
